Tíu í prófkjör Sjálfstæðisflokksins á Akranesi Tíu frambjóðendur gefa kost á sér í prófkjöri Sjálfstæðisflokksins á Akranesi , sem fram fer laugardaginn 27. febrúar næstkomandi . Meðal þessara tíu eru Gísli S. Einarsson bæjarstjóri og þrír af núverandi bæjarfulltrúum flokksins . Ljóst er að sótt verður að Gunnari Sigurðssyni núverandi oddvita D-listans . Það gerir að minnsta kosti Halldór Jónsson fjármálastjóri hjá Omnis sem segist tilbúinn að taka forystusæti flokksins fyrir sveitarstjórnarkosningarnar í vor . Frambjóðendur í prófkjörinu eru eftirfarandi í stafrófsröð : Anna María Þórðardóttir fótaaðgerðafræðingur , Einar Brandsson sölustjóri , Eydís Aðalbjörnsdóttir bæjarfulltrúi , Gísli S. Einarsson bæjarstjóri , Gunnar Sigurðsson forseti bæjarstjórnar , Halldór Jónsson fjármálastjóri , Íris Bjarnadóttir háskólanemi , Karen Jónsdóttir formaður bæjarráðs , Ragnar Már Ragnarsson byggingafræðingur og Snjólfur Eiríksson garðyrkjufræðingur . Í tilkynningu segir að í prófkjörinu skuli kjósa sex nöfn , hvorki fleiri né færri . Kosningaþátttaka er heimil öllum fullgildum meðlimum sjálfstæðisfélaganna á Akranesi sem þar eru búsettir . Einnig er þátttaka heimil stuðningsmönnum Sjálfstæðisflokksins , sem eiga kosningarrétt á Akranesi í sveitarstjórnarkosningunum í vor og undirritað hafa inntökubeiðni í sjálfstæðisfélag á Akranesi fyrir lok prófkjörsfundar . Frá og með 16. febrúar verður hægt að kjósa utan kjörfundar í Valhöll , skrifstofu Sjálfstæðisflokksins í Reykjavík , alla virka daga milli 9 og 17 . Nánari upplýsingar veitir Bergþór Ólason , formaður kjörnefndar , í síma 860-9007 eða á bergthor@loftorka.is . - 4.2.2010 00:53:29 Voðalega er þetta lítil þáttaka . Bara tíu manns ! Eru ekki tveir síðan starfsmenn á bæjarskrifstofunni ? Reyndar þrír með bæjarstjóranum . Síðan tveir flokkaflækingar Gísli og Karen sem gengu í Sjálfstæðsflokkinn af tækifærismennsku . Þetta bendir ekki til að það sé mikill áhugi á að taka þátt í bæjarmálunum meðal sjálfstæðsfólks .